ΑΠΟΦΑΣΕΙΣ
Αριθμ. απόφ. 120
Τροποποίηση της υπ’ αρ. 2187/2023 απόφασης
του Δημάρχου «Καθιέρωση υπερωριακής απασχόλησης ορισμένων υπηρεσιών του Δήμου Τρικ-
καίων για το έτος 2024, καθώς και προς συμπλήρωση της εβδομαδιαίας υποχρεωτικής εργασίας».
Ο ΔΗΜΑΡΧΟΣ ΤΡΙΚΚΑΙΩΝ
Έχοντας υπόψη:
1. Tις διατάξεις του άρθρου 58 του ν. 3852/2010 (Α’ 87).
2. Τις διατάξεις της περ. γ της παρ. 1 του άρθρου 7 του
ν. 4354/2015 (Α’ 176), βάσει των οποίων στο πεδίο εφαρμογής των άρθρων του Κεφαλαίου Β’ του ανωτέρω νόμου
εντάσσονται οι Ι.Δ.Α.Χ. υπάλληλοι των ΟΤΑ α’ βαθμού.
3. Τις διατάξεις του άρθρου 34 του ν. 4354/2015 περί
καταργήσεως γενικών ή ειδικών διατάξεων κατά το μέρος που αυτές ρυθμίζουν θέματα που θίγονται από τις
διατάξεις του Κεφαλαίου Β’ του αυτού νόμου.
4. Τις διατάξεις του άρθρου 20 του ν. 4354/2015, με τις
οποίες καθορίζονται η διαδικασία και οι προϋποθέσεις
έγκρισης της καθιέρωσης εργασίας καθ’ υπέρβαση του
υποχρεωτικού ωραρίου του προσωπικού των ΟΤΑ α’ βαθμού καθώς και το ύψος αμοιβής αυτής κατά περίπτωση.
5. Τις διατάξεις της παρ.  10 του άρθρου 12 του
ν. 2503/1997 (Α’ 107).
6. Τις διατάξεις του άρθρου 48 του ν.  3584/2007
(Α’ 143).
7. Την υπ’ αρ. 2/19657/0022/28.5.2009 κοινή απόφαση των Υπουργών Εσωτερικών και Οικονομίας και
Οικονομικών «Καθορισμός ορίων υπερωριακής απασχόλησης υπαλλήλων ΟΤΑ που τηρούν πρακτικά των
συνεδριάσεων του Δημοτικού ή Κοινοτικού Συμβουλίου» (Β’1085).
8. Τις διατάξεις του άρθρου 41 του ν. 3979/2011 (Α’ 138)
με τις οποίες καθορίζεται το εβδομαδιαίο υποχρεωτικό
ωράριο εργασίας των υπαλλήλων του Δημοσίου, των
ΟΤΑ και λοιπών Ν.Π.Δ.Δ.
9. Την υπό στοιχεία ΔΙΑΔΠ/ΦΒ1/14757/25.07.2011
απόφαση του Υπουργού Διοικητικής Μεταρρύθμισης
«Καθιέρωση ωρών προσέλευσης και αποχώρησης των
υπαλλήλων των Δημοσίων Υπηρεσιών και των ΝΠΔΔ»
(Β’ 1659).
10. Τον νέο Οργανισμό Εσωτερικής Υπηρεσίας (Ο.Ε.Υ.)
του Δήμου Τρικκαίων (Β’ 2554/2021), όπως τροποποιήθηκε και ισχύει (Β’ 3001/2023).
11. Την υπ’ αρ. 258/2021 απόφαση του Δημοτικού Συμβουλίου Τρικκαίων «Καθιέρωση διαφορετικού ωραρίου
λειτουργίας υπηρεσιών του Δήμου Τρικκαίων», βάσει
της οποίας εκδόθηκε η υπ’ αρ. 247442/2021 (Β’ 5892)
απόφαση του Συντονιστή Αποκεντρωμένης Διοίκησης
Θεσσαλίας -Στερεάς Ελλάδας.
12. Την ανάγκη υπερωριακής απασχόλησης του προσωπικού της Διεύθυνσης Ανταποδοτικών Υπηρεσιών
(σχετικό υπό στοιχεία Ε.Α. 2584/27.11.2023 έγγραφο
της Υπηρεσίας) για τους παρακάτω λόγους: α) Το Τμήμα Οργάνωσης και Διοικητικής Υποστήριξης δεδομένης
της ανάγκης για την εύρυθμη λειτουργία της Υπηρεσίας
καθ’ όλο το εικοσιτετράωρο, (σχετική η υπ’ αρ. 258/2021
απόφαση Δημοτικού Συμβουλίου περί καθιέρωσης διαφορετικού ωραρίου λειτουργίας υπηρεσιών του Δήμου
Τρικκαίων Ν. Τρικάλων), κρίνεται απαραίτητη η εργασία
του προσωπικού για υπερωριακή απασχόληση πέραν
του κανονικού ωραρίου ή και κατά τις Κυριακές και εξαιρέσιμες ημέρες ή και κατά τις νυκτερινές ώρες καθώς
και προς συμπλήρωση της εβδομαδιαίας υποχρεωτικής
εργασίας κατά τις νυχτερινές ώρες ή κατά τις Κυριακές
και εξαιρέσιμες ημέρες, έτσι ώστε να είναι δυνατό να
καλυφθούν οι ανάγκες για 24ωρη φύλαξη του Δημοτικού
Αμαξοστασίου καθώς και οι ανάγκες οργάνωσης και διοικητικής υποστήριξης της Διεύθυνσης Ανταποδοτικών
Υπηρεσιών για τη διασφάλιση της δημόσιας υγείας και
την εν γένει βελτίωση της λειτουργικότητας της πόλης
και της ποιότητας ζωής των κατοίκων. Ακόμη, η Υπηρεσία καλείται να ανταποκριθεί στις έκτακτες ανάγκες
από φυσικές και τεχνολογικές καταστροφές (π.χ. σεισμοί,
πυρκαγιές, πλημμύρες και έντονα καιρικά φαινόμενα)
ή άλλα έκτακτα γεγονότα. β) Το Τμήμα Καθαριότητας
και Ειδικών Συνεργείων, έχει ως κύρια αρμοδιότητα την
καθημερινή αποκομιδή και διαχείριση των απορριμμάτων και τον καθαρισμό των κοινόχρηστων χώρων της
πόλης, καθώς και την αποκατάσταση περιορισμένων
προβλημάτων του οδοστρώματος. Η δραστηριότητά
της αυτή δεν μπορεί να περιοριστεί σε ορισμένες ώρες
κάθε ημέρα, αλλά πρέπει να ασκείται καθ’ όλο το εικοσιτετράωρο. Η αποκομιδή των απορριμμάτων στις
περισσότερες περιοχές και κυρίως στο κέντρο της πόΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 450
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 450/23.01.2024
λης, πραγματοποιείται κατά τις νυχτερινές και πρωινές
ώρες αλλά και κατά τις απογευματινές. Ο καθαρισμός
των κοινόχρηστων χώρων διενεργείται επίσης κατά τις
νυχτερινές, πρωινές αλλά και απογευματινές ώρες. Όλες
αυτές οι υπηρεσίες παρέχονται στους κατοίκους της πόλης καθ’ όλη τη διάρκεια της εβδομάδος. Η άσκηση των
δραστηριοτήτων της Υπηρεσίας όλες τις ημέρες και ώρες
της εβδομάδας είναι απαραίτητη, ώστε να διατηρείται η
πόλη καθαρή και ο Δήμος να ανταποκρίνεται στις απαιτήσεις και τις ανάγκες των πολιτών, λαμβάνοντας υπόψη
τη διασφάλιση της δημόσιας υγείας, της ασφάλειας και
την εν γένει βελτίωση της λειτουργικότητας της πόλης
και της ποιότητας ζωής των κατοίκων. Κρίνεται απαραίτητη η εργασία του προσωπικού για υπερωριακή απα-
σχόληση πέραν του κανονικού ωραρίου ή και κατά τις
Κυριακές και εξαιρέσιμες ημέρες ή και κατά τις νυκτερινές ώρες καθώς και προς συμπλήρωση της εβδομαδιαίας
υποχρεωτικής εργασίας κυρίως κατά τις νυχτερινές ώρες
και κατά τις Κυριακές και εξαιρέσιμες ημέρες, έτσι ώστε
να είναι δυνατό να καλυφθούν οι αυξανόμενες ανάγκες
στην αποκομιδή απορριμμάτων, πλυσίματος κάδων, πλυσίματος οδών και καθαριότητας οδών και πλατειών με
μηχανικά σάρωθρα ή οδοκαθαριστές και οι επεμβάσεις
για την αποκατάσταση προβλημάτων του οδοστρώματος. Επιπλέον η Υπηρεσία καλείται να ανταποκριθεί
στις έκτακτες ανάγκες από φυσικές και τεχνολογικές
καταστροφές (π.χ. σεισμοί, πυρκαγιές, πλημμύρες και
έντονα καιρικά φαινόμενα) ή άλλα έκτακτα γεγονότα,
με τη σύσταση κατάλληλου κατά περίπτωση συνεργείου. γ) το Τμήμα Συντήρησης Δημοτικού Οδοφωτισμού
και Η/Μ Εγκαταστάσεων για να διαχειριστεί το σύνολο
της συντήρησης του δικτύου δημοτικού ηλεκτροφωτισμού, εφόσον φροντίζει για την άμεση αντικατάστα-
ση των φθαρμένων και καμένων λαμπτήρων ή άλλων
στοιχείων των φωτιστικών σωμάτων του δικτύου δημοτικού φωτισμού, για τη συντήρηση και επισκευή του
δικτύου των οδών και πλατειών, κοινοχρήστων χώρων,
παιδικών χαρών και σιντριβανιών, του δικτύου φωτεινής
σηματοδότησης για τη ρύθμιση της κυκλοφορίας εντός
των χωρικών ορίων του Δήμου καθώς και του φωτισμού
των μνημείων και αρχαιολογικών χώρων της περιοχής
σε επίπεδο ηλεκτρολογικών επεμβάσεων μικρής κλίμακας, τις συνδέσεις και τη λειτουργία του εορταστικού
διακόσμου, την φωταγώγηση, τον ηλεκτρικό διάκοσμο
και τον σημαιοστολισμό του Δήμου στις θρησκευτικές
και εθνικές εορτές, σε όλες τις Δημοτικές Ενότητες του
Δήμου. Οι παραπάνω αρμοδιότητες δεν μπορούν να περιοριστούν σε ορισμένες ώρες κάθε ημέρα ιδιαιτέρως σε
έκτακτες περιπτώσεις. Η άσκηση των δραστηριοτήτων
της Υπηρεσίας όλες τις ημέρες και ώρες της εβδομάδας
είναι απαραίτητη, λαμβάνοντας υπόψη την ασφάλεια
και την εν γένει βελτίωση της λειτουργικότητας της πόλης. δ) Το Τμήμα Συντήρησης Οχημάτων διαχειρίζεται
το σύνολο του στόλου των οχημάτων - μηχανημάτων
του Δήμου, έχοντας την ευθύνη για τις μετακινήσεις και
μεταφορές του προσωπικού και των υλικών του Δήμου.
Προς τούτο, μεριμνά για τη συντήρηση, την ασφάλιση,
τον εφοδιασμό με καύσιμα - ελαιολιπαντικά και όλα τα
σχετικά με την κίνηση έγγραφα του συνόλου των οχημάτων - μηχανημάτων του Δήμου. Έτσι, μεταξύ άλλων,
συμβάλει στην υλοποίηση του έργου της αποκομιδής διάθεσης των αποβλήτων και ανακυκλώσιμων υλικών,
όπως επίσης πλυσίματος κάδων, πλυσίματος οδών και
καθαριότητας οδών και πλατειών με μηχανικά σάρωθρα, φροντίζοντας καθημερινά για τη σωστή και ασφαλή
λειτουργία των οχημάτων - μηχανημάτων για το σκοπό
αυτό. Οι παραπάνω αρμοδιότητες δεν μπορούν να περιοριστούν σε ορισμένες ώρες κάθε ημέρα ιδιαιτέρως
σε έκτακτες περιπτώσεις όπως βλάβες των οχημάτων μηχανημάτων και θεομηνίες.
13. Το γεγονός ότι η άσκηση των δραστηριοτήτων
της Διεύθυνσης Περιβάλλοντος και Αγροτικής Ανάπτυξης (σύμφωνα με το υπό στοιχεία ΕΑ:2516/17.11.2023
έγγραφο της Διεύθυνσης) σε 24ωρη βάση καθώς και η
λειτουργία της κατά τα Σαββατοκύριακα και τις αργίες
είναι αρκετές φορές απαραίτητη, ώστε ο Δήμος να ανταποκρίνεται στις απαιτήσεις και τις ανάγκες των πολιτών,
λαμβάνοντας υπόψη τη διασφάλιση της ασφάλειας, τη
βελτίωση της λειτουργικότητας της πόλης και της ποιότητας της ζωής των κατοίκων και ειδικότερα: α) Τμήμα
Πρασίνου και Περιβάλλοντος: οι απαιτήσεις σε φυτεύσεις δένδρων, θάμνων και εποχικών φυτών σε χώρους
πρασίνου, το κλάδεμα πολύ μεγάλου αριθμού δένδρων
της πόλης, των οικισμών και όλων των δημοτικών ενοτήτων, ο καθαρισμός κοινόχρηστων χώρων πρασίνου,
η αποκομιδή των φυτικών υπολειμμάτων καθώς και οι
εργασίες εντός του φυτωρίου (αποθήκη μηχανολογικού
εξοπλισμού, δημιουργία νέων φυτών, καθαρισμός χώρου
κ.ά.) δημιουργεί ανάγκη υπερωριακής εργασίας. Επίσης
η Υπηρεσία καλείται να ανταποκριθεί για να αντιμετωπίσει έκτακτες καιρικές συνθήκες (χιόνια, δυνατοί άνεμοι,
παγετοί) ή άλλα έκτακτα γεγονότα (σπάσιμο κλαδιών
δένδρων κ.ά.), με τη σύσταση κατάλληλου, κατά περίπτωση συνεργείου και να εργαστεί υπερωριακά. Κρίνεται
απαραίτητη, η υπερωριακή απασχόληση του προσωπικού για πέραν του κανονικού ωραρίου καθώς και προς
συμπλήρωση της εβδομαδιαίας υποχρεωτικής εργασίας
κυρίως κατά τις νυχτερινές ώρες και κατά τις Κυριακές
και εξαιρέσιμες ημέρες, έτσι ώστε να είναι δυνατό να
καλυφθούν οι αυξανόμενες ανάγκες. Η εργασία των συνεργείων της Υπηρεσίας δεν μπορεί να περιοριστεί σε
ορισμένες ώρες την ημέρα, ιδιαιτέρως σε έκτακτες περιπτώσεις και κατά περίπτωση, επιβάλλεται να πραγμα-
τοποιείται τις ημέρες και τις ώρες που η στάθμευση των
οχημάτων είναι περιορισμένη. β) Τμήμα Αγροτικής Ανάπτυξης: Για την αντιμετώπιση έκτακτων περιπτώσεων
αυτοψιών και παρεμβάσεων που αφορούν σε ανεπιτήρητα παραγωγικά ζώα, βλάβες ή δυσλειτουργίες αρδευ-
τικών δικτύων και γεωτρήσεων καθώς και περιπτώσεις
διαχείρισης αδέσποτων ζώων συντροφιάς (επικίνδυνων
ή τραυματισμένων) το προσωπικό υποχρεώνεται να εργασθεί υπερωριακά σε 24ωρη βάση, καθώς και κατά τα
Σαββατοκύριακα ή τις αργίες. γ) Τμήμα Κοιμητηρίων:
προκειμένου να διενεργούνται πάσης φύσεως τελετές, να λειτουργούν και να φυλάσσονται οι χώροι των
οστεοφυλακίων, να υπάρχει γραμματειακή υποστήριξη
των υπηρεσιακών ενεργειών και παροχή πληροφοριών
και ενημέρωσης των προσερχόμενων πολιτών, μέχρι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 450/23.01.2024
τη δύση του ηλίου, να διατηρείται η καθαριότητα των
χώρων των κοιμητηρίων και να φυλάσσονται οι χώροι
των κοιμητηρίων αναγκάζεται να εργασθεί υπερωριακά
μέρος του προσωπικού σε 24ωρη βάση, καθώς και κατά
τα Σαββατοκύριακα ή τις αργίες.
14. Το γεγονός ότι το Αυτοτελές Γραφείο Διοικητικής
Βοήθειας και Υποστήριξης του Δημότη λειτουργεί σε
24ωρη βάση καθημερινά (σχετ. το ΦΕΚ Β’ 5892/2021,
περί καθιέρωσης διαφορετικού ωραρίου λειτουργίας
υπηρεσιών του Δήμου Τρικκαίων Ν. Τρικάλων), καθώς
και κατά τα Σάββατα, Κυριακές και αργίες, για την εξυπηρέτηση των αιτημάτων πολιτών, την καταγραφή,
προώθηση στις αρμόδιες υπηρεσίες και παρακολούθηση αιτημάτων/παραπόνων ή καταγγελιών των πολιτών
μέσω του ηλεκτρονικού συστήματος «Γραμμή του Δημότη-20000», την ενημέρωσή τους εντός συγκεκριμένης
χρονικής προθεσμίας για την εξέλιξη, πορεία επίλυσης
και έκβαση των αιτημάτων τους, την καθοδήγηση των
πολιτών σε θέματα διαδικασιών και εξυπηρέτησής τους
από τις δημοτικές υπηρεσίες, καθώς και τις διάφορες
άλλες εργασίες που απορρέουν από τις αρμοδιότητες
του Αυτοτελούς Γραφείου Διοικητικής Βοήθειας και Υποστήριξης του Δημότη βάσει του ανωτέρω πλαισίου και
προς την κατεύθυνση της καλύτερης και αποτελεσματικότερης άσκησης των ως άνω αρμοδιοτήτων, καθώς και
προς την άμεση και ταχύτερη εξυπηρέτηση των πολιτών,
το προσωπικό καλείται σε υπερωριακή απασχόληση και
προς συμπλήρωση της εβδομαδιαίας υποχρεωτικής εργασίας (σχετικό υπό στοιχεία Ε.Α. 2525/17.11.2023 έγ-
γραφο του Αυτοτελούς Γραφείου Διοικητικής Βοήθειας
και Υποστήριξης του Δημότη).
15. Τo υπό στοιχεία Ε.Α. 2318/27.11.2023 έγγραφο της
Διεύθυνσης Οικονομικών σχετικό με τις διαθέσιμες πιστώσεις στον προϋπολογισμό του Δήμου Τρικκαίων για
το έτος 2024.
16. Τον συνολικό αριθμό των υπαλλήλων κατά κλάδο
ή ειδικότητα που απασχολούνται, τις υπηρεσίες της Διεύθυνσης Ανταποδοτικών Υπηρεσιών, τις υπηρεσίες της
Διεύθυνσης Περιβάλλοντος και Αγροτικής Ανάπτυξης
και του Αυτοτελούς Γραφείου Διοικητικής Βοήθειας και
Υποστήριξης του Δημότη, αποφασίζει:
Την τροποποίηση της υπ’ αρ. 2187/2023 απόφασης
του Δημάρχου «Καθιέρωση υπερωριακής απασχόλησης
ορισμένων υπηρεσιών του Δήμου Τρικκαίων για το έτος
2024, καθώς και προς συμπλήρωση της εβδομαδιαίας
υποχρεωτικής εργασίας» (Β’ 7006) ως ακολούθως:
Α. Προς τα οριζόμενα για τη Διεύθυνση Ανταποδοτικών Υπηρεσιών και συγκεκριμένα:
Στην ενότητα ΣΤ) ΔΙΕΥΘΥΝΣΗ ΑΝΤΑΠΟΔΟΤΙΚΩΝ
ΥΠΗΡΕΣΙΩΝ αμέσως μετά τον τίτλο και πριν την ενότητα «1.Τμήμα οργάνωσης και Διοικητικής Υποστήριξης»
προστίθεται το παρακάτω κείμενο:
- «Εργασία με αποζημίωση κατά τις νυχτερινές ώρες
ή κατά τις Κυριακές και εξαιρέσιμες ημέρες, προς συμπλήρωση της υποχρεωτικής εβδομαδιαίας, έτους 2024,
καθώς ανήκουν σε υπηρεσία που λειτουργεί όλες τις ήμερες σε εικοσιτετράωρη βάση (σχετική η υπ’ αρ. 258/2021
Α.Δ.Σ περί καθιέρωσης διαφορετικού ωραρίου λειτουργίας υπηρεσιών του Δήμου Τρικκαίων Ν. Τρικάλων):
- Για το προσωπικό φύλαξης του Τμήματος Οργάνωσης
και Διοικητικής Υποστήριξης, της Διεύθυνσης Ανταποδοτικών Υπηρεσιών του Δήμου Τρικκαίων.
- Για όλο το προσωπικό του Τμήματος Καθαριότητας
και Ειδικών Συνεργείων, της Διεύθυνσης Ανταποδοτικών
Υπηρεσιών του Δήμου Τρικκαίων.
- Για όλο το προσωπικό του Τμήματος Συντήρησης Δημοτικού Οδοφωτισμού και Η/Μ εγκαταστάσεων, της Διεύ-
θυνσης Ανταποδοτικών Υπηρεσιών του Δήμου Τρικκαίων.
- Για όλο το προσωπικό του Τμήματος Συντήρησης
Οχημάτων, της Διεύθυνσης Ανταποδοτικών Υπηρεσιών
του Δήμου Τρικκαίων.».
- «Για όλο το προσωπικό, της Διεύθυνσης Ανταποδοτικών Υπηρεσιών του Δήμου Τρικκαίων, την υπερωριακή
εργασία με αμοιβή, έτους 2024:
- πέρα από το κανονικό τους ωράριο ή και
- κατά τις Κυριακές και εξαιρέσιμες ημέρες ή και
- κατά τις νυκτερινές ώρες.
Οι ώρες της απασχόλησης καθ’ υπέρβαση του υποχρεωτικού ωραρίου ορίζονται ανά εξάμηνο, χωρίς να υπάρχει
η δυνατότητα αυξομείωσης μεταξύ των δύο (2) εξαμήνων
μέσα στο έτος, σύμφωνα με την παρακάτω ανάλυση:».
Β. Προς τα οριζόμενα για τη Διεύθυνση Περιβάλλοντος
και Αγροτικής Ανάπτυξης και συγκεκριμένα:
Στην ενότητα Ζ. ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΚΑΙ
ΑΓΡΟΤΙΚΗΣ ΑΝΑΠΤΥΞΗΣ αμέσως μετά τον τίτλο και πριν
την ενότητα «1. Τμήμα Πρασίνου και Περιβάλλοντος»
προστίθεται το παρακάτω κείμενο:
- «Για όλο το προσωπικό της Διεύθυνσης Περιβάλλοντος και Αγροτικής Ανάπτυξης του Δήμου Τρικκαίων ερ-
γασία με αποζημίωση κατά τις νυχτερινές ώρες ή κατά
τις Κυριακές και εξαιρέσιμες ημέρες, προς συμπλήρωσή
της υποχρεωτικής εβδομαδιαίας, έτους 2024, καθώς
ανήκουν σε υπηρεσία που λειτουργεί όλες τις ήμερες
σε εικοσιτετράωρη βάση [σχετικό ΦΕΚ (Β’395/2019),
περί καθιέρωσης διαφορετικού ωραρίου λειτουργίας
υπηρεσιών του Δήμου Τρικκαίων Ν. Τρικάλων].
- Για το προσωπικό, της Διεύθυνσης Περιβάλλοντος και
Αγροτικής Ανάπτυξης του Δήμου Τρικκαίων, την υπερωριακή εργασία με αμοιβή, έτους 2024:
- πέρα από το κανονικό τους ωράριο ή και
- κατά τις Κυριακές και εξαιρέσιμες ημέρες ή και
- κατά τις νυκτερινές ώρες.
Οι ώρες της απασχόλησης καθ’ υπέρβαση του υποχρεωτικού ωραρίου ορίζονται ανά εξάμηνο, χωρίς να
υπάρχει η δυνατότητα αυξομείωσης μεταξύ των δύο (2)
εξαμήνων μέσα στο έτος, σύμφωνα με την παρακάτω
ανάλυση:».
Γ. Ο πίνακας: Θ. ΑΥΤΟΤΕΛΟΥΣ ΓΡΑΦΕΙΟΥ ΔΙΟΙΚΗΤΙΚΗΣ
ΒΟΗΘΕΙΑΣ ΚΑΙ ΥΠΟΣΤΗΡΙΞΗΣ ΤΟΥ ΔΗΜΟΤΗ, όπου αποτυπώνεται αναλυτικά, ο κλάδος/ειδικότητα, ο αριθμός
εργαζομένων και οι ώρες υπερωριακής απασχόλησης,
του μόνιμου προσωπικού και του προσωπικού με σχέση
εργασίας Ιδιωτικού Δικαίου Ορισμένου Χρόνου, τροποποιείται ως εξής:
Τροποποιείται ο αριθμός των ωρών εργασίας Κυριακών και εξαιρέσιμων προς συμπλήρωση της εβδομαδι-
αίας υποχρεωτικής, για την κατηγορία/ειδικότητα: ΥΕ και
σχέση εργασίας: μόνιμος, από 100 σε 360.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 450/23.01.2024
Κατά συνέπεια ο πίνακας διαμορφώνεται ως εξής:
Α/Α
ΚΑΤΗΓΟΡΙΑ/
ΕΙΔΙΚΟΤΗΤΑ
ΣΧΕΣΗ
ΕΡΓΑΣΙΑΣ
ΑΡΙΘΜΟΣ
ΕΡΓΑΖΟΜΕΝΩΝ
ΩΡΕΣ
ΑΠΟΓΕΥΜΑΤΙΝΕΣ
ΕΩΣ 22η
ΠΕΡΑΝ ΤΟΥ
ΥΠΟΧΡΕΩΤΙΚΟΥ
ΩΡΑΡΙΟΥ
ΕΡΓΑΣΙΑ
ΝΥΧΤΕΡΙΝΗ ΠΡΟΣ
ΣΥΜΠΛΗΡΩΣΗ ΤΗΣ
ΕΒΔΟΜΑΔΙΑΙΑΣ
ΕΡΓΑΣΙΑ ΚΥΡΙΑΚΩΝ
ΚΑΙ ΕΞΑΙΡΕΣΙΜΩΝ
ΠΡΟΣ
ΣΥΜΠΛΗΡΩΣΗ
ΤΗΣ ΕΒΔ/ΑΙΑΣ
ΥΠΟΧΡΕΩΤΙΚΗΣ
ΠΕ
ΜΟΝΙΜΟΣ
ΤΕ
ΜΟΝΙΜΟΣ
ΔΕ
ΜΟΝΙΜΟΣ
ΥΕ
ΜΟΝΙΜΟΣ
ΔΕ
ΟΡΙΣΜΕΝΟΥ
ΧΡΟΝΟΥ
Κατά τα λοιπά ισχύει η υπ’ αρ. 2187/2023 (Β’ 7006) απόφαση του Δημάρχου Τρικκαίων.
Η απόφαση αυτή να δημοσιευθεί στην Εφημερίδα της Κυβερνήσεως.
Τρίκαλα, 18 Ιανουαρίου 2024
Ο Δήμαρχος
ΝΙΚΟΛΑΟΣ ΣΑΚΚΑΣ

[Source: 20240200450.pdf | Tokens: 15187]